b'\n_START_ARTICLE_\nRihard Brumat\n_START_SECTION_\n\xc5\xbdivljenje in delo\n_START_PARAGRAPH_\nLjudsko \xc5\xa1olo in gimnazijo je obiskoval v rojstnem kraju, v Gradcu pa retoriko (1675-1676) in filozofijo (1676-1679). Nekaj \xc4\x8dasa je bil doma\xc4\x8di u\xc4\x8ditelj (1680-1682), nato pa postal beneficiat in dvorni kaplan plemi\xc5\xa1ke dru\xc5\xbeine Coronini (1686-1693)._NEWLINE_Novembra 1693 je vstopil v jezuitski red. Po opravljenem noviciatu na Dunaju (1695) in magisteriju v Leobnu (1696) je postal profesor gramatike in humani\xc3\xb3ra (klasi\xc4\x8dnih jezikov) na gimnaziji v Trstu (1696-1706) in retorike na gimnaziji na Reki (1706-1712). Ves ta \xc4\x8das je bil tudi nedeljski pridigar, zelo cenjen po globoko vsebinskih, razumljivih in prikupnih pridigah v slovenskem, hrva\xc5\xa1kem, italijanskem in nem\xc5\xa1kem jeziku. Ko je zbolel se je preselil v Trst, kjer je tudi umrl. V rokopisu je zapustil ve\xc4\x8d zvezkov pridig in zgodovino Gori\xc5\xa1ke pokrajine Istoria delle Contee di Gorizia e Gradisca.'